Klub Sportowy Pogoń Prudnik (abo krōtko Pogoń Prudnik) to je polski korbbalowy manszaft ze Prudnika we Gōrnym Ślōnsku. Je to jedyn ze nojbarzij znamiynitych gōrnoślōnskich manszaftōw ôd korbbala. Sōm Prudnik mianowany je „korbbalowŏ stolica Ôpolszczyzny”. Bōł ôn założōny 26 paździyrnika 1954 ôd Janusza Barana za korbbalowõ sekcyjõ klubu Pogoń Prudnik, co ôwdy ônego posiedzicielym bōła fabryka handtuchōw „Frotex”. Korbbalowŏ Pogoń je ôsobnym klubym ôd 1993 roku. Sezōn 1962/1963 a lata 1966–1969, 1982–1997, 2014–2021 przepyndziōł we I lidze polskij. We 1987 roku zdobōł titel majstra Polski U–14. Ôd sezōnu 2021/2022 wystympuje we II lidze polskij (skupina D). Ônego dōmowe szpile ôdbywajōm sie we szportowyj hali „Obuwnik” przi hul. Łuczniczyj 1 we Prudniku, kaj idzie pōmieścić kole 1600 ôsōb. Ôficjalnŏ zajta ôd Pogoni Prudnik